
Zilele trecute, la Darabani. Câţiva oameni, într-o cămăruţă plăpândă a 
Bibliotecii orăşeneşti. Căldură mare, clipoceală de vorbă agitată doar 
de aerul care frământă o perdea furioasă. Sporovăieli prieteneşti, 
amintiri din secolul trecut, revederi gălăgioase. Gică Manole, ascuns 
după un flanc de cărţi ca după un dispozitiv unde urmează să dea lupta 
finală. Tema este generoasă, cuprinzătoare, actuală: Cartea de istorie. 
În contextul politic şi istoric în care ne aflăm, cartea de istorie poate 
deveni chiar şi ilegală! 


Sfântul ç 
al Romă 


Gică Manole este prozator, doctor în istorie, eseist. Născut la 22 aprilie 1953, 
în Havârna, judeţul Botoşani, din părinţii Cozma şi Zamfira. Urmează cursurile 


primare la Şcoala Generală Tătărăşeni, iar cele liceale la Darabani. În 1972 
devine student al Facultăţii de Istorie, Universitatea "A.I. Cuza" Iaşi, susţinând 
licenţa în 1977. În 2004 se înscrie la studii doctorale, pe care le finalizează în 
anul 2011, cu susţinerea publică a tezei "Titu Maiorescu - omul politic", 
obţinând titlul de doctor în istorie, cu calificativul Magna Cum Laudae. 


Vă oferim, în cele ce urmează, fragmente dintr-un discurs "mânios", dureros, 
un discurs pe care istoricul Gică Manole, cel trecut prin moarte fără ca 
moartea să îl (re)cunoască, îl susţine cu bună credinţă, cu responsabilitatea 
profesiei, cu năduful celui care nu poate şi nu vrea să tacă. Face deseori 


referire la Legea 217 din 2015, care a stârnit aspre controverse, supranumită 
şi Legea antinaţională sau Legea Memoriei. 


Gică Manole la Darabani, 8 august 2015: 


"Între mine şi Darabani există o dragoste tainică, secretă. Este primul oraş pe 
care l-am văzut din România. Am venit în 1968, pe jos, am susţinut admiterea; 
am reuşit pe locul 3, din peste 300 de elevi. Eram fiu de ţăran, foarte modest, 
foarte sărac. Tatăl meu, ca să mă ţină la liceu, a plecat pe şantier la Constanţa. 
Lui i-am dedicat cartea "Ştefan cel Mare". Am învăţat aici, am suferit, am făcut 
foame, am suferit nedreptăţi, în locurile acestea unde am dormit, în cămăruţa 
aceea din colţ, unde am mâncat 4 ani, unde am învăţat, unde am jucat şi am 
pierdut, în mai 1972, campionatul liceului la fotbal. Am 1000 de amintiri, 1000 
de frustrări. Dragostea mea pentru Darabani nu poate fi descrisă în cuvinte. O 
dragoste autentică rămâne ascunsă, nedeclarată, nelimpezită". 


"Am fost un copil, o un adolescent, o fiinţă însetată de a cunoaşte oamenii, şi 
nu neapărat sub aspect fizic, ci sub aspect cultural-ideologic. Recitesc acum 
cu mare dragoste Biblia şi văd ce mare dragoste a avut Saul din Tars faţă 
de oameni, dar nu de oameni abstracţi". 


"Astăzi trăim timpuri de alienare absolută. Tot ce vedeţi aici poartă 
pecetea mărturiei mele către semenii mei. Am spus toate adevărurile despre 
moarte, istorie, viaţă, trădare, iubire, suferinţă, boală. Am spus doar adevărul. 
Nu am nici un cenzor. Spun pentru că milioane de români nu pot, nu ştiu sau 
nu vor să spună adevărul. Noi suntem deja într-o naţiune captivă. 
Paradigmele culturale ale timpului nostru sunt altele. De acord. Dar niciodată 
nu voi ierta faptul că peste câteva milioane de victime moarte pentru România 
cea sfântă şi demnă, şi peste milioane de români care au muncit ca robii s-a 
şters cu buretele şi sudoarea, şi suferinţa, şi jertfa lor. Şi astăzi oligarhia ne 
scuipă în faţă. Noii cenzori neostalinişti şi neonazişti. Noii cenzori care ne-au 
cenzurat libertatea. Astăzi ce ai voie să spui în ţara asta? Ai voie să spui 
adevărul despre poporul tău? Nu îndrăzneşti, pentru că te băgăm la discursul 
anti X, anti Y, anti, anti, anti. Trăiesc timpuri de cumplită umilinţă!". 


"Cum a spus academicianul Florin Constantiniu: "Domnule Manole, cred că 
suntem un popor de oi, cu blană de iepure în spate! Oricine, dacă se 
stropşeşte la noi şi ne umileşte şi ne ameninţă, noi ne gudurăm. Toate cărţile 
mele sunt reacţii de mânie şi de revoltă faţă de timpurile cumplite pe care le 
trăim". 

"Astăzi este ruşine să fii patriot. Cum să îmi fie ruşine, dacă părinţii mei au 
fost cinstiţi, au muncit o viaţă, şi sunt morţi. Şi străbunicul meu a pierdut 
piciorul în Primul Război Mondial şi cu drapelul l-au înmormântat în 47. De ce 
să îmi fie ruşine să vorbesc despre patria mea şi să vorbesc despre strămoşii 
mei? Avem 100 de ani de la Marea Unire. Ce punem în locul acelor oameni 
care au mers cu inima în palme şi au murit?". 


"Ştiţi ce a fost în 1916-1918? Dumnezeu ne-a părăsit. Norocul nostru istoric ne- 
a părăsit. Eram îngropaţi. Şi totuşi, când dansa pe noi stăpânul, pe gura 
astupată cu pământ, începea Învierea. O asemenea înviere nu e posibilă decât 
prin Dumnezeu. Am rezistat la Mărăşeşti, la Fata Moartă, marile bătălii, am 
murit cu zecile de mii, dar nu era suficient. Deodată, când totul părea pierdut, 
se întâmplă miracolul: înviem şi facem România Mare. Articulez punctul 
meu de vedere faţă de Primul Război Mondial şi de marea tragedie. Căci e o 
tragedie: să moară un milion de oameni, apoi ţara să încapă pe mâna unei 
oligarhii la fel de criminală ca cea de azi. Nimic nu e mai condamnabil decât să 
vezi un domnel academician să spună: "Carol al II-lea, defecte româneşti, calităţi 
nemţeşti, un mare rege. Perioada interbelică? De referinţă pentru cultura şi 
istoria românească. Mierea şi untul curgeau pe toate drumurile României". Ce 
ruşine! Scriu acum o carte despre perioada interbelică românească. 
Despre hoţia oligarhiei de atunci, care o depăşeşte pe cea de azi. Să 
vedeţi ce spune Nicolae Iorga, cum a încercat, ca prim-ministru, să-i prindă: 
legile sunt în aşa fel făcute ca să îi apere pe ei. Nimic nu a putut să facă. Iorga 
a fost o caricatură de prim-ministru. Perioada pe care noi astăzi o fetişizăm în 
absolut..., când fiecare salariat al statului român trebuia să dea coeficient 15%, 
comision, ministrului de finanţe. Noi nu privim înapoi cu mânie, nici măcar cu 
curiozitate. Noi privim ca un popor de senili, aculturalizat. Vorbeam despre 
paradigme culturale schimbate. Ce ruşine! Ce tragedie! Să vezi că azi 
etalonul valoric este o maimuţică sau un maimuţoi citind pe prompter". 


"Mâine-poimâine, să vedeţi cine candidează din Botoşani pentru Parlament. 
Nişte caricaturi. Dar de ce să candideze numai oameni de nimic? De ce 
România îşi ratează propriul destin? Numai Dumnezeu ne mai salvează. 
Nu ştiu ce va fi. Nepoţii dvs. vor trăi într-o Românie înstrăinată, dramatică. 
Ţara asta nu ne mai aparţine. Şi o spun în cărţile mele". 


"Ştiţi dvs. în ţara asta a noastră cum s-a murit de foame? În satul meu, în 47- 
48, au murit 67 de oameni. Să vedeţi ce tragedie povestesc oamenii în cartea 
mea despre Tătărăşeni. Colhozurile, umilinţele, venirea ruşilor... Cum vă 


imaginaţi dvs. minunea de grâu românesc de la Tătărăşeni, Mileanca, căruţă 
după căruţă cu saci de grâu, şi un rus cu automatul în spate şi unul în 
faţă. La Dorohoi, la gară! Toate plecau în Rusia". 


"Nimeni nu mai ştie nimic. Nici despre Petre Carp, nici despre Ştefan cel Mare, 
nici despre Petru Rareş. Nimic nu mai ştim. Am înnebunit toţi. Am devenit 
posedaţi de cleveteală. Parcă nicăieri nu e atâta cleveteală şi ură ca la noi. 
Cine este omul acesta, Ştefan cel Mare? Un mare necunoscut pentru istorie. 
Manualele nu mai există. Învăţământul românesc este în metastază. Dar 
avem inspectori, avem comisii, gradaţii de merit, profesori şi profesorate, 
adună dosare şi hârtii. Au studii la "Spiru Haret" şi la "Dimitrie Cantemir". 
Ruşine, popor român, că ai ajuns unde ai ajuns. Nu mai avem învăţământ 
autentic. S-a terminat cu națiunea română. Să înţelegeţi că istoria nu o 
face mulţimea, istoria o face o elită". 


"Acum îl regretă şi pe Stalin. Această carte, "Apocalipsa după Stalin", a 
spus cineva din laşi, dacă o traduce cineva în engleză, te faci cunoscut în toată 
lumea. Stalin este regretat, după ce l-a făcut pe Antonescu criminal de război. 
Am scris cartea asta mânios, în iunie 2013. Aproape a venit moartea lângă 
mine. În vara anului trecut am încheiat-o". 


"Istoria astăzi este marele taliban. Totul se manipulează. Toată mass- 
media este plină doar de Hitler, nazism, liderii nazismului, tovarăşul Stalin nu 
există. Ori tov. Stalin are 80 milioane de oameni ucişi şi câteva naţiuni 
sacrificate. Dar el e nevinovat! Istoria contemporană este manipulată atât 
de grosolan, încât eu aştept moartea ca pe o binefacere! Criminalul cel mai 
feroce al lumii, care a capturat milioane de oameni, i-a făcut sclavi, el l-a 
declarat pe Mareşalul Antonescu criminal de război. Desigur, Antonescu a 
mizat pe Hitler, i-a bătut pe ruşi până la Stalingrad, a pierdut războiul, iar 
Stalin a spus: eşti un criminal. Deci Stalin atacă România, îi ia provinciile, îi 
pune pistolul la tâmplă, a pregătit 5000 de tancuri, numai în 41, să atace 
România. Acesta e declarat erou, iar Mareşalul Antonescu e criminal de război". 


"Şi astăzi s-a dat o nouă lege, Legea 217, o lege făcută de nişte caricaturi 
umane, care au făcut facultatea de istorie la Bucureşti dar au fost repetenţi, şi 
de alţi câţiva, care spun cum culpa înseamnă puşcărie, petru ideea legionară! 
Chiar acum lucrez la o carte despre fenomenul legionar. După câte ştiu, 
ideea legionară înseamă: România mai presus de toate, armata română, 
biserica română, pământul patriei. Când a murit, Corneliu Codreanu avea la 
gât un săculeţ cu pământ de la Războieni, Vaslui, Turda, Mărăşeşti, de la 
Târgu Ocna, unde au murit copiii patriei pentru România, asta a fost Corneliu 
Codreanu. Nu e un anasin. Oamenii lui au fost asasinați". 


"Tragedia din 1940 e înspăimântătoare. România atunci a fost fisurată definitiv. 
România ameninţată şi distrusă în 40 de Stalin, ocupată în 44 de Stalin, Stalin 
decretă că Ion Antonescu a fost criminal de război, iar noi azi acceptăm 


acestă sentinţă ca fiind valabilă. În ce ţară din univers, când ocupantul vine 
şi îţi face legi, îţi ucide elita ţărănească, militară, tu după 90 de ani te 
eliberezi, dar acele legi rămân valabile, cei condamnaţi mincinos şi criminal îi 
consideri tot criminali?". 


"Revin la paradigma "viaţa mea înseamnă ceilalţi", a omului lui lisus şi a lui 
Dumnezeu, Leon Dănăilă. Dacă am scris ce am scris este pentru că am în 
spate sute de oameni tăcuţi care nu o pot face, care nu au putut-o face, care 
au gura astupată cu tăcere. Ce odioasă e marea tăcere! Murim şi plecăm în 
ţărână. Şi după tine te scuipă străinul. De asta am scris eu cartea aceasta. Tot 
ce am scris am făcut-o dintr-o aspră necesitate. Toată lumea m-a considerat un 
neofit. Dar cu stupoare am aflat că nu sunt un neofit. În faţa minciunii şi a 
marii ticăloşii, am luat pixul, foi albe, şi m-am apucat pe 14 iunie 2013 să scriu 
cartea asta. Convalescent, în situaţie gravă, am spus: Doamne, să nu mor până 
nu scot cartea asta. E o carte care deranjează pe cei care sunt sdepţii 
tăcerii.Pentru că noi spunem: Capul plecat sabia nu-l taie. Ce ruşine!". 


"Fără trecut, fără dragostea faţă de trecut, nu reprezentăm nimic. 
Cărţile acestea ale mele reprezintă un simbol, măsura dragostei mele faţă de 
adevăr. Mare adevăr este minciuna. Vă garantez că tot ce am scris am scris cu 
o imensă bună credinţă şi responsabilitate faţă de adevăr. Nu pentru a mă 
lauda pe mine, ci pentru a face cât de cât dreptate acestui popor batjocorit şi 
captiv de atâtea decenii, de o oligarhie criminală". 


"Dacă ar veni strămoşii noştri azi să vadă cum arată România şi cine o conduce! 
O ţară care are nevoie să fie condusă de bărbaţi şi femei cinstiţi, cu simţul 
dreptăţii şi iubire, cu simţul onoarei. Nu de tâlhari". 


"Nu mi-e frică de moarte nicio secundă. Cu toate că pentru un gest al meu din 
2006 am primit câteva zeci de ameninţări cu moartea. Era simplu să vii la 
mine să mă omori. Dar Dumnezeu m-a ocrotit. Şi am scris această carte. Deci 
eroul României, care nu are nicio vină în războiul din 1941, e considerat 
criminal de cel mai mare criminal din istorie. Şi sentinţa dată de el în 2015 
este valabilă. Cu cazul lui închei cartea despre Stalin". 


"Ce frumos este să spui unui ticălos că eşti ticălos! Ce mândru să spui 
unui om cinstit: vino să te strâng în braţe, fratele meu, că eşti cinstit. 
Vreau să spun românilor adevărul, şi apoi pot să mor, că România din 1920- 
1940 a fost confiscată de o oligarhie mult mai criminală decât cea de astăzi. 
Citiţi un mic articol al lui Mircea Eliade, 1918-1921, să vedeţi ce spun 
contemporanii despre politica respectivă. Şi să înţelegeţi reacţia acestui martir 
numit Zelea Codreanu, şi cu milionul de simpatizanți. Dar astăzi nu ai voie să 
spui în ţara ta adevărul, că în 1930-1940 o oligarhie iudeo-românească 
criminală a confiscat România şi a făcut din ea un iad. Sunt încântat că 
plec în marea tăcere. Cum arată astăzi lumea în care trăiesc, cum arată 
ţara mea desfigurată, nu îmi mai face nicio bucurie să mai rămân"... 


